Lagat jahku hte namlap simai jahtuk sha hpaji
蜂蜜和蔬菜
时间:2014-06-30 00:00:00 来源:德宏团结报
Namlap simai jahku hta go lohtam ai Wuisinsu C rong nga ai, shi go hkum de hkamja wa ai bo manan lusha re, lama namlap simai ko lagat jahku ramdo bang gayau nna lu yang mu ai hta n-ga, hkum hkamja shangun lu ai. Lawu de galo jahtuk sha na ladat ni tsun dan na:
Lagat jahku hte Kongkang Kongkang simai gatsing loi mi hpe, shong gashin shatsom kau nna, lagat jahku loi bai bang gayau di nhtom, lani mi 2~3 lang lu, galang mi zun mi, shat sha na shong e lu yang go, jitlam nlung rong, Zhenlesen ana(前列腺), hkum shan gaya aron re ana ni tsi shamai lu ai.
Lagat jahku hte mahkri sum Mahkrisum loi mi hpe, shong gashin shatsom kau ai hpang jahku pyip la nhtom, mahkrisum jahku gom mi ko lagat jahku zun mi bang gayau nna, lani mi 2~3 lang lu yang, n-gup mu wa, lusha rin mani n-gun shaja ya re hta n-ga, sailam gaba ja wa na hpe htang maja lu nhtom, sai galo n-gun jat ya rai nga ai.
Lagat jahku hte kahkum Kahkum gatsing loili hpe, shong gashin shatsom nna jahku pyip shapro la na. Kahkum jahku gom mi ko lagat jahku zun mi bang gayau nna, lani mi 2~3 lang lu yang, sai lam ana, hpum ana, asin hte sade ana, gaga ahka rong wa, bum wa re ana ni shamai ya lu ai. Dai hte rau jit sa manu, myit zim myit pyo wa, Zhenlesen ginsa ana re ni mung no shamai ya lu nga ai.
Lagat jahku hte n-gyin N-gyin gatsing ramdo hpe, shong gashin kau nhtom jahku pyip la nna, n-gyin jahku gom mi ko lagat jahku zun mi gayau bang nna, lani mi 2~3 lang lu yang, apu manyen shangun nna, sade hkamja ajit sa manu wa shangun nga ai. Gumgai dingla ni aten na na lu yang kara ro, Gyajongse (甲状腺) n jaga ai lam htang maja lu ai.
Lagat jahku hte naisam Naisam ramdo hpe, shong gashin shatsom kau nna jahku pyip shapro la, naisam jahku gom mi ko lagat jahku zun mi bang gayau nna, lani mi 2~3 lang lu u, shana kan gaman e lu yang mai ai. Ladat ndai go masha a hkum na nnan hte dingsa gahti galai na hte salum n-gun ja wa na matu akyu grai rong ai. Dai hte rau shat kan hkri hpa lo wa, shat kan, pu hpye re a majo kan machyi wa, chyabung wa, kro matan re kumla ni hpe mung jasim shamai lu ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn